OpenLLM-France/wikimedia huggingface dataset:
# Antxon Olarrea

Antxon Olarrea (1960) euskal jatorrizko hizkuntzalari eta irakaslea da.

## Biografia

Olarreak bere doktoreagoa Washingtongo Unibertsitatean egin zuen. Ondoren, Ipar Carolinaren Unibertsitatean, Charlotten lan egin zuen. Gaur egun Arizonako Unibertsitatean lan egiten du; Arizonan Espainiera eta Portugesaren Fakultateko Associate Professor maila du. Second Language Acquisition and Teaching (SLAT, Bigarren Hizkuntzen Eskuratze eta Irakaskuntza) programan eta Center for Latin American Studies zentroaren partaidea da.

## Ikerketa gaiak

Olarreak aldaketa linguistikoaren eta soziolinguistikaren inguruko ikerketak egin ditu. Lengoaiaren jatorriaz ere ikerketa batzuk egin ditu.

## Obra

Aldizkari desberdinetan idatzi du, tartean Anuario del Seminario de Filología Vasca Julio de Urquijon eta Galaxia 18n. Halaber, itzulpen lanak egin ditu.
* Hualde, José Ignacio; Antxon Olarrea; Anna María Escobar (2001). Introducción a la lingüística hispánica. Cambridge: Cambridge University Press. ISBN 978-0-521-80314-4.
* Olarrea, Antxon (2004). Orígenes del lenguaje y selección natural. Madril: Sirius argitaletxea. ISBN 978-84-95495-57-0.
* Colina, Sonia; Antxon Olarrea; Ana M. Carvalho (2009). Romance Linguistics. Cambridge: John Benjamins. ISBN 978-90-272-4833-6.
* Hualde, José Ignacio; Antxon Olarrea; Anna María Escobar; Catherine Travis (2010). Introducción a la lingüística hispánica, 2. edizioa. Cambridge: Cambridge University Press. ISBN 978-0-521-51398-2.
* Hualde, José Ignacio; Antxon Olarrea; Erin O'Rourke (2012). The Handbook of Hispanic Linguistics. Wiley-Blackwell. ISBN 978-1-4051-9882-0.

## Erreferentziak

* ↑ https://peoplepill.com/people/antxon-olarrea/
* ↑ https://tercerafundacion.net/biblioteca/ver/contenido/29502
* ↑ https://www.abc.es/espana/castilla-la-mancha/toledo/abci-amparo-rivelles-paseando-miss-daisy-palenque-200301160300-156129_noticia.html
* ↑ https://books.google.es/books/about/Orígenes_del_lenguaje_y_selección_natu.html?id=CMAdhXGqh6oC&redir_esc=y

## Kanpo estekak

* (Ingelesez):Irakaslearen inguruko informazioa Arizonako Unibertsitatean.
* Datuak: Q4777500
# Antxon Urrosolo

Antxon Urrosolo Muñoz (Eibar, 1954 - ) euskal herritar kazetaria, telebista-ekoizle eta dokumentalen egilea da. TVE, Telecinco eta ETB telebista kateetan zuzendu eta aurkeztutako telesaioengatik da ezaguna. ETB-2 katean, Detrás del Sirimiri eta Rifi-Rafe saio arrakastatsuak aurkeztu eta zuzendu zituen. 2010 urtearen bukaeran, ETBrekin kontratatuta zuen telebista saioa uztera behatu zuten ETBko arduradunek bertako langileek errespetu falta eta tratu txarrengatik egindako salaketen ondoren. ETAren biktimei buruzko dokumental zenbait ere egin ditu.
# Antxone Telleria Mendia

Antxone Telleria Mendia (Lekeitio, Bizkaia, 1956ko otsailaren 26a) irakaslea da. 2012ko azaroan, indarkeria politikoaren biktimatzat jo zuen Eusko Jaurlaritzak beste zazpi kiderekin batera. Talde horretako bizirik dagoen bakarra da.

## Biografia

Antxone Telleria Lekeition jaio zen. Derion (Bizkaian) egin zituen irakasle ikasketak eta Azkue Lekeitioko Ikastolan aritu da irakasle.
1977ko otsailaren 26an itxialdi bat egin zen Lekeitioko elizan amnistiaren alde, bertan Antxone zegoelarik. Momentu batean abadea sartu zen elizan, eta kanpoan guardia zibilek eliza inguratuta zeukatela eta sartu egingo zirela esan zuen. Itxialdian egon ziren pertsonak (200 inguru) irteten hasi ziren. Guardia zibilek karrajoa egin zuten elizatik irtetean, eta jotzen hasi ziren irteten zirenei. Antxonek izugarrizko jipoia jaso zuen, eta Gurutzetako ospitalera eraman zuten. Kalte handiak izan zituen batez ere buruan: buruhezurrean haustura, odolbatua buruan, aurpegia apurtuta…Oroimena ere galdu zuen, ez da gogoratzen elizatik irten zenean gertatutakoa, ez eta ospitalean egon zeneko denboraldikoa. Berrogeita sei egun egin zituen Gurutzetako ospitalean neurologia atalean eta ZIUan.
Ebakuntza mordoa izan ditu. Mokorreko hezurraz aurpegiaren ezker aldea berregin zioten, eta begia zentimetro eta erdi beherago gelditu zitzaion. Gainera beste kalte batzuk era izan ditu, diplopia, ondo ibiltzeko arazoak…, horiek guztiak fisikoak, psikologikoak kontuan hartu gabe.
2012ko azaroan Eusko Jaurlaritzaren Sufrimendu Bidegabeen Biktimen Balorazio Batzordeak indarkeria politikoaren lehen zortzi biktimak aitortu zituen. 1960 eta 1978 artean izandako biktimei erreparazioa ematen hasi zen gobernua. Lehen zortzi biktimak hauek izan ziren: Angel Otaegi Etxeberria, Jon Paredes Manot “Txiki”, Antonio Fernandez Elorriaga, Francisco Javier Nuñez Fernandez, Segundo Urteaga Perez de Unzueta, Francisco Javier Batarrita Elexpuru, Alberto Soliño Mazachs eta Antxone Telleria.
Hainbeste urtetan «ahaztuta eta estalita» egon diren biktima horiei denei ekitaldi «xumea» eskaini zien gobernuak, Idoia Mendia Justizia eta Herrizaingo sailburuaren eskutik.
Urte luzeetako bazterketa, diskriminazio eta isiltasunaren ostean, gertatutakoa onartu eta aitorpena jendaurrean egitea pauso garrantzitsua dela uste du Antxone Telleriak, oraindik egiteko asko dagoela nabarmenduz.

## Erreferentziak

* 1 2 3 4 «'Biktimen gainean berba egiteko, bizi zen egoera politikoaz berba egin behar da'» Argia (Noiz kontsultatua: 2021-03-09).
* ↑ Berria. «Biktima aitortuak» Berria (Noiz kontsultatua: 2021-03-09).
* ↑ Fundazioa, Egiari Zor. «Heriotza eta giza eskubideen urraketa pairatu dituzten hainbat persona onartu di...» egiarizor.eus (Noiz kontsultatua: 2021-03-09).
* ↑ «Antxone Telleria indarkeria politikoaren biktima dela aitortu du Jaurlaritzak - Lea-Artibai eta Mutrikuko Hitza» Lea-Artibai eta Mutrikuko Hitza 2012-11-20 (Noiz kontsultatua: 2021-03-09).

## Kanpo estekak

* Antxone Telleriaren facebook orria
* Datuak: Q105836242
* Multimedia: Category:Antxone Telleria Mendia / Q105836242
# Antz

Antz (euskaraz Txingurriak) 1998ko Eric Darnell eta Tim Johnson estatubatuar zinema zuzendariek zuzendutako konputagailuzko marrazki bizidun filma bat da. Woody Allen, Gene Hackman, Sharon Stone, Sylvester Stallone, Jennifer Lopez, Christopher Walken, Anne Bancroft, Dan Aykroyd eta Danny Glover aktoreek bikoiztu zuten.
Efektu berezien BAFTA Sarirako izendapena jaso zuen.

## Argumentua

Oharra: Atal honek istorio osoa edo amaiera argitzen du.
Z-4196 (Woody Allen) txingurri ar langile neurotiko eta bakarzalea da, milioika eta milioika anaien artean beste bat. Bala (Sharon Stone) printzesarekin dantza egin ostean, hartaz maiteminduko da, baina ezinezkoa den maitasuna da. Halere, Z printzesarengandik hurbil egoteko asmoz Weaver lagunari (Sylvester Stallone) desfile militarrean harn postua laga diezaion eskatuko dio. Mandible (Gene Hackman) jeneralaren agindupean txingurri langileak zulatzen ari diren tunel batean, txingurri handigurak batek Txingurri Erregina (Anne Bancroft) batailoi bat termiten urkako gerrara bidal dezan konbentzituko du. Patuaren erabakiz, batailoi horretako txingurri gudarietako bat Z txingurri beldurti eta koldarra izango da.

## Aktoreak

* Woody Allen: Z-4195 "Z"
* Sharon Stone: Bala printzesa
* Gene Hackman: Mandible jenerala
* Sylvester Stallone: Weaver
* Jennifer Lopez: Azteca
* Christopher Walken: Cutter kolonela
* Anne Bancroft: Txingurri Erregina
* Dan Aykroyd: Chip liztorra
* Grant Shaud: Kapataza
* Danny Glover: Barbatus

## Kanpo estekak

* Antz filmaren IMDBko fitxa irakurgai (Ingelesez)
* Datuak: Q610502
* Multimedia: Antz / Q610502
# Arabako Emakumeen Asanblada

Arabako Emakumeen Asanblada (Gasteiz, 1976) Arabako emakumeen eskubideen defentsarako plataforma feminista aitzindaria da.

## Historia

Francoren diktaduraren ondorengo istilu politiko eta sozialen artean jaio zen. Gasteizko martxoaren 3ko asanbladetan emakumeen parte hartzea bultzatu zuten eta Estatutik eta Europatik eragindako mugimendu feministen ideietatik edanda gizonezko langileetatik bereizi ziren emakumeei kendutako eskubideak irabazteko.
Gasteizko Axular liburu-dendan ezagutarazi zen taldearen sorrera 1976 amaieran.
Oinarrizko askatasun eta eskubideak urratuta zeuden testuinguruan sortu zen, hezkuntzaren segregazioa ematen zen, ezin zen dibortziatu, adulterioa zigortzen zen emakumeentzat, dibortzioa ez zen posible, emakumeek gizon heldu baten baimena behar zuten aurrezki kontu bat izateko edo dirua ateratzeko, ez zegoen baliabiderik indarkeria sexistaren biktima diren emakumeentzat. Asanblada pisuetan biltzen zen astero, eztabaida taldeak antolatu, muralak sortu edota manifestazio, ekintza eta borroka zuzenak bideratu zituen. Pertsonen eta erakunde publikoen hasierako arbuio eta etsaitasun jarrerei aurre egin behar izan zieten. Kuota batekin lan egiten zuten.
Abortua, antisorgailuak eta dibortzioa legeztatzeak, sexualitate askeak eta indarkeria sexistaren aurkako borrokak eratu dute taldearen izateko arrazoia urteetan zehar, gaur arte kasu askotan, oraindik pendiente dauden borrokak dira eta.
1990eko hamarkadatik aurrera, erakunde publikoek mugimendu feministen aldarrikapen batzuk txertatu zituzten euren agendan. Plataformaren lorpenik handiena feminismoa emakume askoren buruan barneratu izana da.

## Sariak eta aitortzak

* 2016an Irantzu Lekuek La fuerza de las mujeres eskulturaren bitartez Arabako Emakumeen Asanblada sortzeari eta 1976ko grebetan emakume guztiek egindako borroka- eta laguntza-lana eskertzeko omenaldia.
* 2017an Arabako Emakumeen Asanbladaren 40. urteurrena ospatzeko erakusketa.

## Erreferentziak

* 1 2 Munain, Naiara López de. (29 de diciembre de 2016). 40 años de lucha feminista de la Asamblea de Mujeres de Álava. .
* 1 2 «40 años de lucha feminista. Diario de Noticias de Alava» www.noticiasdealava.com.
* ↑ «40 años de Asamblea de Mujeres de Araba» halabedi 8 de noviembre de 2016.
* 1 2 3 4 EiTB. «La Asamblea de Mujeres cumple 40 años, hablamos de feminismo» www.eitb.eus.
* ↑ Vitoria recuerda el Tres de Marzo en una multitudinaria manifestación. 3 de marzo de 2018.
* ↑ El 3 de marzo tiene rostro de mujer. 2 de marzo de 2018.
* ↑ «1978, El primer 8 de marzo en Gasteiz» Hala Bedi.
* ↑ El 3 de marzo más especial. Noticias de Alava. .
* ↑ «Una exposición en Hala Bedi recuerda la trayectoria del grupo. Diario de Noticias de Alava» www.noticiasdealava.com.

## Ikus, gainera

* Feminismoa
* Emakumeen aurkako indarkeria
* Intersekzionalitatea

## Kanpo estekak

* Arabako Emakumeen Asanbladaren weborri ofiziala
* Datuak: Q20889942
# Arabako Errioxako Korrika

Arabako Errioxako Korrika edo Vianako eta Arabako Errioxako Korrika, Arabako Errioxako kuadrillan antolaturiko ekitaldia da, Korrika bertatik pasatzen ez denean burutzen dena. 2013an izan zuen lehenengo ekitaldia, 2017an bigarrena eta 2022an berriz egin zen.

## Historia

AEK-k Korrikaren ibilbidean Arabako Errioxa bazterrean utzi zueneko suminduratik hasi zen egiten protesta gisa eta 2013ko eta 2017ko ekitaldiak oso arrakastatsuak izan ziren. Ildo honetan, adierazgarria da 2017ko Arabako Errioxako Korrikaren leloa; Denok. Eta esaldi gehigarri bat ere bazuen;Txikien artean txikiak baina...izan bagara. Hirugarren ediziorako harremanak hobeak izan ziren eta Korrikaren sustengua izan zuen Arabako Errioxako Korrikak.

## Ibilbidea

Eskualdeko bi muturretatik hasten da, mendebaldean Bastidatik eta ekialdean Viana herri nafarretik (Arabako Errioxarekin mugan). Adar biek Guardian egiten dute bat eta hegoalderantz jotzen dute batera. 2013an Ziekon amaitu zen eta 2017an Lapuebla de Labarcan. Hirugarren edizioak Guardian izango zuen amaiera.
Arabar Errioxako Korrikak eskualdeko herri guztiak zeharkatzen ditu eta Korrika ofiziala ospatzen den aldi berean izaten da, lehenengo asteburuko larunbatean.

## Erreferentziak

* 1 2 3 (Gaztelaniaz) Komunitatea, Arabarerrioxa. (2022-02-08). «📌 Rioja Alavesa correrá su propia Korrika a favor del euskera uniendo Viana y Labastida con un final de fiesta en Laguardia» Arabar Errioxa (Noiz kontsultatua: 2022-03-19).
* ↑ «Apirilaren 9an bizi izandakoen printzak - Arabako errioxa» Alea.eus (Noiz kontsultatua: 2022-04-22).
* 1 2 (Gaztelaniaz) Estibaliz. «Arabar Errioxako Korrika, heldu eta nagusitu» arabakoerrioxa.eus (Noiz kontsultatua: 2022-03-19).
* 1 2 (Gaztelaniaz) Álava, Diario de Noticias de. «La Arabar Errioxako Korrika anima a dos mil participantes» www.noticiasdealava.eus (Noiz kontsultatua: 2022-03-19).
* ↑ «Errioxako korrika 2022» korrika.errioxa.eus (Noiz kontsultatua: 2022-03-19).
* ↑ «Arabako Errioxan Korrika alternatiboa egin dute» EITB Euskal Irrati Telebista (Noiz kontsultatua: 2022-03-19).

## Kanpo estekak

* Korrika Errioxa webgunea
* Datuak: Q31188284
# Arabako Campuseko Liburutegia

Arabako Campuseko Liburutegia Arabako Gasteiz hiriburuan dagoen Euskal Herriko Unibertsitateko Arabako Campuseko liburutegi nagusia da.

## Kokalekua

Mendizorrotza auzoan dago, Unibertsitate gunean, Nieves Cano kalearen 33. zenbakian.

## Ordutegia

* Astegunez: 8:00 - 21:00
* Larunbatez: 9:00 - 14:00
* Eraikina.
* Eraikina.

## Kanpo estekak

* http://www.ehu.eus/eu/web/biblioteka/arabako-campuseko-biblioteka Arabako Campuseko Liburutegiaren webgunea] (Gaztelaniaz) (Ingelesez)
* Datuak: Q95144895
* Multimedia: Biblioteca Central del Campus de Álava (Edificio Las Nieves) / Q95144895
# Arabako Errioxako Urkidetza

Arabako Errioxako Urkidetza ur-hornikuntza eta saneamenduaz arduratzen den Arabako enpresa publikoa da. 1999ko maiatzaren 25ean sortu zen Arabako Foru Aldundiaren eta Arabar Errioxako zein Guardiako udalen ekimenez, eta aipatutako udalerri guztiak barnebiltzen ditu. Bere eskumen nagusien artean dago ur-hornidura, ur zikinen zein edateko uren arazketa eta abonatuen kudeaketa. Uraren hornidura bermatzeko urtegiak, ibaiak eta lurpeko urak ustiatzen ditu.
Arabako Errioxako Urkidetzak Hondakin Uren Araztegiak ditu honako herrietan:
| Araztegiaren kokalekua | Baliatzen duten herriak | Urtean tratatutako ur bolumena | Urteatan trata dezakeen ur bolumena |
| Bastida | Bastida | 370.000 m3 | 1,500.000 m3 |
| Bilar | Bilar, Lantziego | 210.000 m3 | 500.000 m3 |
| Eltziego | Eltziego, Guardia, Leza, Nabaridas, Paganos | 1.000.000 m3 | 2.000.000 m3 |
| Lapuebla de Labarca | Lapuebla de Labarca | 250.000 m3 | 360.000 m3 |
| Oion | Moreda, Oion | 1.000.000 m3 | |

## Erreferentziak

* ↑ «Hasiera - Consorcio de aguas de Rioja Alavesa» consorcioaguasriojaalavesa.org (Noiz kontsultatua: 2019-11-15).
* ↑ «Redes agua potable - Consorcio de aguas de Rioja Alavesa» consorcioaguasriojaalavesa.org (Noiz kontsultatua: 2019-11-15).

## Kanpo estekak

* Datuak: Q85966744
# Arabako Errioxako Eskualdeko Garraioa

Eskualdeko Garraioak Arabako Errioxako kuadrillan linea bat ditu, guztira 70 kilometro luze eta 20 geltoki.
2019ko uztailaren 1ean inauguratu zen, sareko linea gehienekin batera.

## Historia

Eskualdeko Garraioko linea 2019ko uztailaren 1ean inauguratu zen, Aiaraldea, Añana, Gorbeialdea, Mendialdea eta Trebiñu kuadrillen lineetarekin.

## Lineak
### linea

22 | Oion ↔ Leza (ikus mapa) :
| | Geldialdia | Udalerria |
| ● | Oion | Oion |
| ● | Ekora | Ekora |
| ● | Binasperi | Lantziego |
| ● | Lantziego | Lantziego |
| ● | Kripan | Kripan |
| ● | Bilar | Bilar |
| ● | Serna | Guardia |
| ● | Asa | Lantziego |
| ● | Campillar | Guardia |
| ● | Mañueta | Mañueta |
| ● | Eskuernaga | Eskuernaga |
| ● | Samaniego | Samaniego |
| ● | Lapuebla de Labarca (markesina) | Lapuebla de Labarca |
| ● | Lapuebla de Labarca (Kale Nagusia) | Lapuebla de Labarca |
| ● | Eltziego | Eltziego |
| ■ | Guardia | Guardia |
| ● | Paganos | Guardia |
| ● | Nabaridas | Nabaridas |
| ● | Leza | Leza |
| ■ | Lezako Ospitalea | Leza |

## Tarifak
### Txartelak

Hiru tarifa mota daude:
* Noizbehinkako txartela: bidaiari guztientzat da, jatorria, helmuga, adina edo beste baldintza batzuk kontuan hartu gabe. Ez dago ez betekizunik, ez debekurik, sarearen araudia betetzeaz gain.
* BAT txartela: Arabako garraio-txartela dutenek sareko autobus guztietan ordain dezakete beren txartelarekin. Kasu horretan, noizbehinkako txartelaren prezioa baino % 20 merkeagoa izango da. BARIK eta MUGI txartelek ere badute tarifa hori eskuratzeko aukera.
* BAT Berezi: Arabako garraio-txartelaren sistemako "berezi" tarifak eskuragarri dituzten pertsonek tarifa are murritzagoa dute. Noizbehinkako txartel batekin alderatuta, % 40ko murrizketa da. BARIK eta MUGI sistemaren baliokideek ere badute tarifa hori eskuratzeko aukera.

### Prezioak

Prezioak Eskualdeko Garraioa sarekoak dira. Bidaiaren prezioa 2,50 €-koa da, baina BAT txartela dutenek 1,70 € ordaintzen dituzte, eta BAT Berezi dutenek 1,30 € besterik ez. Gainera, familia ugariek % 20ko edo % 50eko deskontua dute txartelaren prezioan. Bestalde, 6 urtetik beherako haurrak eta ikusmen-, adimen-, zentzumen- edo adimen-desgaitasuna edo mugikortasun murriztua duten pertsonen laguntzaileak doan sar daitezke sarean, baldin eta baldintza horiek betetzen dituztela egiaztatzen badute.

## Erreferentziak

* Eskualdeko Garraioa. «22. linea» Arabako Foru Aldundia.

## Ikus, gainera

* Eskualdeko Garraioa

## Kanpo estekak

* Eskualdeko Garraioa sareko webgune ofiziala
* Datuak: Q108169962
# Apus

Apus hurrengo gauzak izan daiteke:
* Apus, hegazti generoa.
* Astronomian:
** Apus konstelazioa.
* Informatikan:
** APUS (Amiga Power Up System) ordenagailuak, Amiga enpresarenak.
* Inkar mitologian:
** Apus hegazti fantastikoa.
* Hezkuntzan:
** American Public University System.
# Apus (konstelazioa)

    Artikulu hau konstelazioari buruzkoa da; beste esanahietarako, ikus «Apus».
Apus edo Paradisuko hegaztia —latinez: Apus— hego hemisferioko konstelazio bat da. Lehenengo aldiz Johann Bayerrek idatzi zuen bere inguruan, 1603ko Uranometria liburuan. Baliteke nabigatzaileek aurretik erabili izana.

## Izar nagusiak

* α Antliae, erraldoi laranja.
* β Antliae, erraldoi laranja, baliteke bikoitza izatea.
* γ Apodis, erraldoi laranja bat, bigarren izarrik distiratsuena.
* δ Apodis, bi izar ezberdinek izen bera dute: δ1 Apodis erraldoi gorria eta aldakor irregularra, eta δ2 Apodis, erraldoi laranja.
* θ Apodis, erraldoi gorria eta aldakor erdirregularra.
* R Apodis, aldakorra dela uste bada ere, baliteke ez izatea.
* NO Apodis, erraldoi gorria eta aldakorra.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 18 or..

## Kanpo estekak

* Datuak: Q10506
* Multimedia: Apus (constellation) / Q10506
# Apurtu arte

Apurtu arte, Etsaiak taldearen estudioko 8. diska da. 2007ko Abenduan grabatu zuten Amorotoko Musikorta estudioetan, Natxo Liberty eta Jose Lastraren laguntzaz. 5 urte isilik egon ondoren, disko berri honekin itzuli ziren oholtzetara.
Diska honetan, Des-kontrol taldeko Magu eta Hodeiek ere parte hartu zuten. Honez gain, Nok taldeko Laida eta Anarko taldeko Podrik ere koroekin lagundu zuten.

## Abestien zerrenda

* Ilegal
* Apurtu arte
* Nahikoa da
* Basura social
* Ostika
* Itsu
* Hilobira (Saihesbiderik ez!)
* Mentes dementes
* Kontrolpean
* Buru karratu 12. Otsoa ardi larruz
* Sustraiak
* Ez douz ahaztuko (Jokinena)

## Kanpo estekak

* Datuak: Q12253755
# Apurtuarte Kluba

Apurtuarte Kluba Erandioko futbol taldea da. 1926an sortua, Asua eta Erandio Goikoa auzoetako taldea da.

## Historia

Apurtuarte 1926an Erandioko Asuan sortu zuten eta 1928an lehian hasi zen Txorierri osoko talderik zaharrena izanda. Izena Juan Egaña sortzaileak asmatu zuen. Honek ez zuen klubaren ibilbidea luzea izango zenik espero eta apurtuarte aguanta dadila izena proposatu zuen.
Gerra Zibilean kluba desagertu eta 1943an berriro itzuli zen. 1950eko hamarkadaren bukaeran Hirugarren Mailara igo zen eta hiru urte eman zituen han. 1960an jaitsi eta zelaia topatu gabe desagertu zen.
1962 urtean berriz ekin zion futbolari Loiuko San Jose futbol zelaian jokatuz. Ondoren Erandioko Arteaga zelaia eraiki zuten.

## Jokalari ezagunak

* Rafael Eguskiza Aurrekoetxea, euskal selekzioan aritutakoa;
* Tomas Zarraonaindia, Telmo Zarraren anaia;
* Sabino Agirre, Athletic Clubeko jokalari ohia;
* Sabin Bilbao, Deportivo de La Coruñako jokalari ohia.

## Uniformea

* Lehena: zamarra gorri-berde eta praka zuriak

## Futbol Zelaia

Erandioko Arteaga Futbol Zelaian jokatzen du.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 3
* Emaitzarik onena: 5. (Hirugarren Maila, 58-59 denboraldia)

### Azken denboraldiak
## Palmaresa

* Bizkaiko Ohorezko futbol maila (1): 2018

## Kanpo estekak

* Datuak: Q4782327
# Arpașu de Jos

Arpașu de Jos Errumaniako udalerri bat da, Sibiu konderrian. 2.594 biztanle ditu, 119,31 kilometro koadroko azaleran banatuta.

## Herriak

Udalerrian honako herriak daude:
Arpașu de Jos $^{(en)}$ Arpașu de Sus $^{(en)}$ Nou Român $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12079139
* Multimedia: Arpașu de Jos / Q12079139
# Arpegio

Arpegioa akorde batetako tonu ezberdinak jotzeko modu bat da. Denak aldi berean jo ordez, bata bestearen atzean jotzen dira, oso azkar, oro har, baxuenetik altuenera.
Akorde bat arpegioan jotzen denean, musikariak, notak, bata bestearen atzean azkar jotzen dituela esan nahi du (beste modu batetara egingo balu, akorde hedatu bat jotzen egongo litzateke).
Izena, arpeggio hitz italiarretik dator, eta, hau, berriz, harpatik (musika tresna honetan baliabide oso erabilia baita).
Baliabide hau errazago erabiltzen da zapaldutako harizko musika tresnetan, gitarra bezala. Praktika honek, beste musika tresna batzuetan eragina izan dezake. Modu honetara, laut-joleen teknikak Frantzian eragina izan zuen, barroko garaian, klabezin eta klabikordiojoleetan: Luis XIV.ak oso atsegin zuen azkeneko musika tresna hau.
Arpegioak jotzea zia txandakatuarekin egin behar da, eskala bat jotzen denean bezala. Batzuetan, sweep picking izeneko teknika baten bidez egiten dira. Azken teknika honen erabateko domeinuak, abilezia ikaragarria ematen du, gitarra-jotzaile askok euren bakar saioetan erabiltzen baitute. Oro har, birtuosoek, mastan zehar, mugimendu arpegiatuak, beste batzuei sinestezina iruditzen zaien abiadurarekin egiten dituzte. Ona da posizio eta tonalitate ezberdinetan arpegioak ikastea. Honek, emaitza bezala, milaka konbinaketa ezberdin ematen ditu, bakar saioetan oso erabilgarriak izango direnak. Gitarra-jotzaile batzuk, ia ez dituzte eskalak erabiltzen punteatzerakoan, arpegioei protagonismoa emanez. Hauek joz, ez da disgustuko notarik entzungo, jotzen ari den progresioaren oinarrizko akordeak, punteoak dituen nota berberak izango baititu. Akorde nagusi batean punteatuz gero, jakina, zazpiduna, bederatziduna edo beste nota batzuk erantsi ahal zaizkio, beteago gera dadin.